Lo-Renz-O/malagasy-sentence huggingface dataset:
Liza oay akia! Zany ve ho vita? Tsy vitan ny hoe mifehy fatana ny vadin-dry fa asainy mitantana ny tokatranon-dry koa ny olona rehetra eto an-tanàna ? ! Dia manaiky an izany ve indry? Soameva misento sambatra akia indry mba malala-tsaina ny vadin-dry ka! Liza izy aloha tsy arak izay heverin-dry izay e , fa izaho kosa tsy nanaiky lembenana hatrany amboalohany , ka lefy ihany izy nefa na izany aza , trop akia ny ataon ity vadin-dry ity ka! Soameva misento dia samy amin ny anjarany marina akia ny olona ka! Efa izay izany ny anjarako ka zakaiko akia! Liza zakaina amin ny ahoana? Tsy misy olona voatondro homena anjara ratsy toy izany fa anjaran-dry no miady hahafahan-dry mahazo ny zon-dry. Oay! Efa ho anjarako akia fa aleo hanovo rano aloha zaho! Soameva ndehana ary e! Liza andrasako indry avy eo sa ahoana? Soameva tonga dia mandehana sao antoandro eo indry e!
Miteraka ribam-piainana ho an’ny fiarahamonina ny fifampikasohana sy ny filomanosana ao anatin’ny fifamatoran’ny kolontsaina sy ny fiainan’olombelona. Kolontsaina miavaka ny feraomby ao amin’ny faritra alaotra mangoro, ary ny kaominina ambanivohitra anororo ihany no hankalazana azy. Omena lanja eto ny fanajariana ny fiarahamonina. Tsy marin-toerana ny fiarahamonina manoloana ny fanimbazimbana ny kolontsaina feraomby, noho ny fitsokan’ny rivotra avy any ivelany sy ny fanatontoloana. Fandinihana ny fomba fiainan’ny vondrona, ny firafitry ny fiarahamonina, ny kolontsaina, ny fanajariana ny fiarahamonina araka ny feraomby no imasoana ato anatin’ny asa.
Tafiditra ao anatin ny vokatra amidy eny an-tsena ny vokatra katsaka, misy ireo tambanivohitra mamonjy tsena an-drenivohitra mba mijery lalam-barotra tsaratsara oharina amin ny lalam-barotra ambanivohitra. Tsy hoe tsy misy mpanangom-bokatra akory eny ambanivohitra fa tsy mahafapo ny tantsaha ny vidiny vokatra eny an-tsena. Araka izany, tsy misy lalam-barotra tena matotra mipetraka mazava tsara amin ny tsena anatiny ka tsy mahatoky ny mpanangom-bokatra tonga eny ambanivohitra ireo tantsaha mpamokatra. Miteraka hakiviana amin ny asa famokarana ihany koa ny vokatry ny tsy fisian ny lalam- barotra voasoritra mazava tsara. Indrindra moa ny fambolena katsaka izay tena tsy misy lalam-barotra mihitsy ny vokatra eny ambanivohitra, misy aza ireo mihemotra amin ny asa famokarana.
Izany, nefa mety ihany koa ho noho ny ankaso samihafa mihatra aminy, ataon’ny tsy tia. Nandalo sy niaina tamina karazam-piarahamonina maro ny mamatonalina na teo amin’ny sehatry ny asa pastôraly izany, na teo amin’ny maha olon-tsotra azy. Anisan’ny niavaka tamin’ireny ny fiatrehany voalohany ny asan’ny mpitandrina tany amin’ny faritra anjozorobe, tamin’ny taona 1995. Misy tononkalo iray ity nosoratany ho an’ireo tojo zava-mangidy sy mafy eo amin’ny fiainana lavitry ny havana zioga 88 ekeko fa maro ’reo zava-mangidy
Ambaran’ny mpamoron-kira eto fa misy ny olona manao fanahy iniana manototra izany marina izany, ka manao tsindrihazolena ireo manan-drariny. Tsy tokony hohadinoina anefa fa boribory ny tany, ary mihodinkodina ny fiainana, ka tsy maintsy hiseho foana izany marina izany. Arakaraka ny hanafenana azy aza, no vao mainka hampipoitra azy. Hoy ihany ratianarivo ao amin’ny mandoza ny hasarotam-piaro teteno ny madilana, areno ny mihilana; ny marina aza afenina, fa sao dia mampanenina. 212
Rehefa matanjaka mantsy ny tenim-pirenena dia afaka hifanandrina amin’ny tenim- pirenena hafa, ary koa azo ampiasaina eo amin’ny sehatry ny serasera maneran-tany. Ny hasin’ny tenim-pirenena noho izany no fanantenan’ny firenena amin’ny fandrosoana ary koa fialàny amin’ny fahantrana. Manamafy izany ny andininy iray ao amin’ny tononkalon’i niry-solosoa mitondra ny lohateny hoe randran-kery tsy maina famololona ny fanantenana tsy kivin-dazon’ady mangotraka mafana tsy mbola maty hasina sy tenindrazantsika mandrandran-kery vao ho an’ny tanintsika97 fehiny, tsy afaka misaraka amin’ny tanindrazana ny tenin-drazana. Ankoatra ny maha fitaovana anehoana ny fihetseham-po amin’ny tanindrazana azy mantsy, dia antoky ny fandrosoan’ny firenana ihany koa izy. Tsapa araka izany, fa mampanan-kasina ny tanindrazana ny fisian’ny tenin-drazana. Manana anjara asa toy ny tenin-drazana ihany koa ny razana niandohana sy ny tantarany. Hoporofoina etsy ambany ny fahamarinan’izany. 2-2-2 ny razana niandohana sy ny tantarany
Ramily fa tsy ampy fahaizana koh ! Ny mety izany dia mpiandry trano sy miandry masaka, izay no hain’ise mitantana ny vilany, ny kifafa sy ny siny fantsakana. Bacc na mpiasa an-trano moa koh ! Ndao rankizy fa sao tara isika lasa voahangy mahereza leitsy ry tsiry a ! Karakarao ny lakozia dia ataovy tsara ny nahandro fa handeha izahay. Tsiry eny tompoko! Nefa mavesatra sy mangidy loatra ny hoe ratsiry tsy an’asa e ! Voahangy ity tsiry ity koa ! Izay ngerongeron-jandary avy ka atao mahagaga. Tsiry ka efa reko foana. Marary ny sofiko, ny saina amam-panahiko voahangy aoka izay ry tsiry a ! Izay e ! Lasa izahay ! Tsiry miteny irery fantatro fa te hiaro ahy ianao ranabavy, mataho-bady anefa, na dia tsapany aza ny alaheloko, te hampahery ahy izy kanjo mangina. Inona no hiafarako eto ? Toa tsinjoko fa tsy ho tsara. Ndeha hanao ny asa fa tratran’ny zandary eto ! Sasa lovia vao fafa trano, tokon-tsakafo no mamarana azy izao maraina. Nefa aleo ny fafa salon no farany dia sady mba mitaratra lasa vetivety dia miverina eo amin’ny salon tsiry manoloana ny fitaratra io izany ialahy ratsiry be saina mpaka rano tsy an’asa ! Sy izaho ty mijery an’ialahy. Ndrey ty endriny ny volo toa vody kifafa misaritaka ary ty handrina mandondona hila hianjera, marina tsy mila tohanana io ty maso lalina dia lalina, fianjeran’izao karazam-pahoriana rehetra izao ! Ty molotra toa mangovi-pahanterana sahady ty kibo e ! Mitofeza-dava tsy mety ho voky, marina tsy kankan-datsa no mahalehibe an’io reto sandry kaozatra fanaovan’ny daban-drano an-tsavily isan’andro tsapao ty fe mihena an-dalana toa fen’antitra ty faladia toa ny lapela amin’ny kapa matin-jaitra.
Parole. Dans les fleurs de tarbes ou la terreur dans les lettres 1941 , il montre la valeur et la force du langage, inséparable de la pensée, et dénonce la terreur , cette croyance en l’existence d’un sens profond qui serait dégagé du langage. Paulhan poursuivit cette réflexion dans clefs de la poésie 1944 et dans le don des langues. Amateur d’art contemporain, paulhan a généralement fait connaître jean dubuffet et a écrit sur le cubisme 1971 et sur l’art informel 1962 , ainsi que sur les peintres georges braque 1946 et jean fautrier 1962 il a laissé une très importante correspondance avec de nombreux écrivains. Il faut noter que cet amoureux de la langue malgache fut membre de l’académie malgache. Mais il n’a pas été le premier à effectuer une collecte des formes particulières de littérature orale ou de poésie. Avant jean paulhan, lars dhale fut le premier à identifier le hain-teny comme un genre à part entière en 1877. Mais c’est jean paulhan qui voulait donner ses lettres de noblesse au hain-teny en lui consacrant une thèse de doctorat. Malheureusement, il n’a pas pu aller au bout de ce projet passionnant. Tout au long de sa vie à madagascar, jean paulhan a vécu chez les merina dans hauts plateaux. Ceux-ci sont une des tribus de madagascar. Ils vivent précisément au centre nord du pays dans l’imerina, une région appelée autrefois ankova, d’où le nom de hova donné également aux habitants. Ces émigrants sont venus autrefois de malaisie et sont arrivés en même temps que les populations d’origine africaines. Ils s’installèrent vers le xviiie siècle dans la région plus tempérée que les côtes. La possession d’armes de fer leur donna l’avantage sur les autochtones et leur permit d’affermir leur domaine.
Taona 2002-2006. Araka izany, nampisokatra ny firenena ho amin’ny fanatontoloana ny toe-karena sy ny ara-bola ny filoha malagasy. Izay no nahazoany tamin’ny fomba malalaka nisintona ny fanampian’ny firenen-kafa. Tsy nampihena ny fahantrana teto amin’ny firenena anefa izany toe-javatra izany. Ny azo marihana, nandritra izay fotoana nitondran’andriamatoa marc ravalomanana izay, dia ny fahambanian’ny sandan’ny vola malagasy, sy ny fitomboan’ny vidin’ny sakafo, indrindra ny vary, ary ny fiakaran’ny vidin- dasantsy. Noho izany niakatra ny vidim-piainana. Tsy hitan’ireo mpamatsy vola anefa izany faharatsian’ny fitondrana izany, indrindra teo anelanelan’ny taona 2006- 2009. Na dia niova koa aza ny fomba fitantana ny governemanta, satria nampihatra ny fanalalahana be ny mpitondra, ny tsapa dia nisy ny jadona nataon’ny filoham- pirenena. Teo ihany koa ny fanaovany ho lova ny fananam-panjakana, ary ny fakany tombontsoa amin’ny fananana kelin’ny vahoaka104. Raha ny teto antananarivo manokana no averina lazaina fohy ny zava-nisy, dia ny 12 desambra 2007 no lany ho ben’ny tanàna an’antananarivo andriamatoa andry nirina rajoelina. Nanao fanambarana ny ben’ny tanàna voafidy, ny 21 desambra 2007, fa mahatratra 8,2 milliards ny trosan’ny lapan’ny tanàna eto antananarivo. Tsy novahan’ny fanjakana izany. Nanao fanambarana tao amin’ny tv plus, izay haino aman-jerin’ny mpanohitra tamin’izany, indray, andriamatoa andry nirina rajoelina, ny 05 janoary 2008. Tohin’ny fahatapahan’ny jiro sy ny famatsiana rano avy any an-tendrombohitra teto antananarivo avy amin’ny fikambanana nasiônaly ny herinaratra sy ny jirama, izany fandraisam-pitenenana izany. Nilaza izy fa tsy azo saziana amin’ny hafetsifetsehana ara-pôlitika ny mponina eto antananarivo 105
Ka noho izany tsy mpangalatra no tonga teny tsy nikorontana koa ireo entana navoaka avy tao amin’ny trano heva, fa nalahatra eran’ny tokotany, izany hoe tsy valifaty adala no nataon’ilay nanao izany fa zavatra viakendry ka dia izaho no nanao azy? Hoy aho niahotra ihany aho hilaza izany mivantana, hoy izy, kanefa dia izany no izy. Ary tsy izaho ihany no mihevitra izany fa i balesa koa izay mpahalala tsara ny toetranao ary tafaresaka tamiko. Nieritreritra kely aho dia nanontany andeha atao hoe marina ny voalazanao, hoy aho, ka ahoana? Hitory ahy izany ianao? Tsy manan-kevitra ny hitory aho, hoy izy. Fa ny nataonao tsy nisy fatiantoka ho ahy, ary na hatao hoe nisy izany aza, dia tsy ny fitoriana no hampilamin-javatra. 72 -alarobia 03 septambra 1969; iv lah 4000 ka inona fotsiny izany no nalehanao aty? Hanadala olona amin’ny teny tsara lahatra sa hirehareha ho tsara fanahy? Entim-po loatra ianao ka mitsara ambony ihany, hoy izy. Tsy izany velively no halehako aty fa hanazava fotsiny araka ny nolazaiko anao teo. Raha tahaka ahy mantsy dia mety ho lasandavitra ny zavatra toy izao hay! Mandrahona ahy izany ianao! Hoy aho, fa tsy hitako loatra intsony izay ho lazaina tsy mandrahona akory aho, hoy izy. Ary tsy hitako izay ho lazaina mihoatra noho izay, fa dia anjaranao ny mieritreritra. Nieritreritra tokoa aho ny alin’iny. Tsy nohon’ny tenin’ilay saofera ihany fa nikaontikaonty koa ny totalin’ny nataoko. Nahavoa aho tamin’ny ankapobeny, satria voadona ireo nokendreko hasiana, ary tsy ireo ihany fa na ny manodidina azy aza nivarahontsana be ihany. Niteraka hafaliana ho ahy izany. Ary mampitombo koa ny eritreritro. Nanao afon-jozoro anefa ny hafaliako, ka nalaky maty. Tahaka ny fanosorana natao ho fanalana fanaintainana vetivety fotsiny no fahatsiarovako izay ho fandresena, ka na nampitony kely aza dia tsy nahafaka ny fototr’aretina akory. Ary rahefa levona ny hafalifaliana nahaverivery dia ahy, dia nifanontona tao an-tsaiko ny eritreritra samihafa. Tamin’ny voalohandohany dia ny hanao zavatra hafa hamelezana an-dry rainijery ihany no mbola tao an- tsaiko. Nony nieritreritra anefa aho dia velom-panontaniana ihany fa raha izany no mbola tohizako, moa tsy maika hanamaizina ny sain’ny olona, ary amin’izany dia inona no maha-samihafa ahy amin’ireo hafa manambotry ny hafa tsy ampy fahalalana? Tao koa ny mety hahatratrarana ahy raha mbola manohy ihany fa ilay saofera aza efa nahay naminany sahady. Tsy dia ny hoe higadra raha sendra voasambotra no tena nahiako, satria efa tsy noraharahiako intsony izany, fa ny tsy hahafahako manohy ny valifatiko. Tonga tao an-tsaiko ihany koa ny fanontaniana hoe ary na tsy hisy hahalala aza izay hataoko ka ho afaka hanohy hatrany aho, dia hitondra ahy hankaiza anefa ny fiafaran’izany? Hitondra ahy hankaiza? Ary ny fanontaniana nihodinkodina tsy nahitam-baliny dia niteraka fanontaniana hafa koa rainijery? Nahoana no dia ahavitany zavatra tahaka izay nataony?
Izay ny mahakasika ny rima araka ny laharam-pisehoany izay nanasongadinana ny rima mifanjohy, ny rima mifanigotra, ny rima tokana ary ny rima anaty. Ny rima eo amin’ny fahafenoany indray no hanohizana ny fanehoan-kevitra. 2.5.2 ny rima eo amin’ny fahafenoany
Fomba entina manatratra ny tanjona ny fomba entina manatratra ny tanjona, dia efa voalaza ao amin’ny fanamarihana, torolalana, tombana. Ny fandravonana azy ireo no haseho manaraka omena lahatsoratra voafantina roa raha kely indrindra ny mpianatra. Asongadina ao ny toetra mampiavaka ny literatiora amin’ny fanehoan-kevitra tsotra, ny famaritana. Tsara raha asongadina tanteraka ny filazan-javatra, na fomba fanoratra, ny sary sy ny tontolo raketiny tarihina ny mpianatra hahafantatra ny lalan-tsaina takin’ny fanadihadiana lahatsoratra. Lahatsoratra na lahabolana tsotra ary drafitra manaraka ny onja no iaingana. Azo aseho amin’ny fafana ny rh zk pk porofon-kevitra atao asa an-tsokajy ny fikarohana ireo zava-misy ara-tantara ny fisian’ny tombana no ahafahana mandrefy, na tafita amin’ny mpianatra ny fahalalana nomena, na tsia.
Ireo mpanao vako-drazana sy ireo mpanao hira gasy dia voalaza matetika ankehitriny fa tsy dia manana ny toerany loatra intsony eo amin’ny sehatry ny zava- kanto, indrindra amin’ny toerana andrenivohitra. Izany toe-javatra izany no miteraka ny tsy fahafahan’ireo sokajina mponina ireo, mifanerasera amin’ireny intsony, ka mahatonga azy ireny tsy ho liana intsony, na zaza, na tanora, eny na lehibe aza. Ny mponina ambanivohitra ihany koa, indrindra ny tanora, dia voasarika amin’izay lazaina fa fandrosoana eny andrenivohitra. Manamarina izany ny efa fanoloana amin’ny ampahany na manontolo azy ireny amin’ireo fitaovana vaovao maro samihafa mandefa zava-maneno toy ny lecteur cd , mandritra ny fotoana toy ny famadihana, izay fotoana nivalamparan’izy ireny teo alohaloha kely. Koa na andrenivohitra na any ambanivohitra dia samy mizotra, mety ho am- pahafantarana na koa ho tsy nahy, mankamin’ny fampihenan-danja sy fampifintinana ny sehatra ivelaran’ireo zava-kanto nentim-paharazana malagasy ireo. Fantatra ihany koa anefa fa ireny mpanao vako-drazana sy mapanao hira gasy ireny dia isan’ny mponina anaty fiarahamonina, na amin’ny fiarahamonina mampiasa azy ihany na avy amina hafa. Mivelona amin’izany zava-kanto ataony izany izy ireny, amin’ny ampahany kelikely na lehibebe. Ary ny fanoloana ny asan’izy ireny amina fandefasana zava-maneno dia manafoana ny vola miditra aminy, mampihena ny fahafahany manjifa, ary tonga hatramin’ny fikatsoan’ny fandrosoan’ny toe-karen’ny toerana. Izany ihany koa dia manaporofo ny fomba fijery fônksiônalista, milaza fa ny singa rehetra mandrafitra ny fiarahamonina iray dia mitana anjara asa raikitra mamaritra io fiarahamonina io, ary tsy azo esorina na soloina izy amin’izany. Ny fanatanterahana ireny vako-drazana sy hira gasy ireny, hatrany, sy ihany koa amin’ny sehatra andrenivohitra, kosa dia misarika ny malagasy, na monina andrenivohitra izy na any ambanivohitra, hihaino sy hankafy ny talentan’ny mpanao azy ireny ary koa hampiditra azy amina firohian-javatra hanosika azy hihaino iray karazana amin’izy ireny hafa hatrany.
Ny toerana ipetrahana araka ny nambaran’izay rangahy lehibe iray izay, kirisitianina tao mahamasina hatramin’ny fahakeliny, dia nizara roa ny toerana ipetrahan’ny olona ao am-piangonana ny ilany avaratra natokana ho an’ny lehilahy ary ny ilany atsimo ho an’ny vehivavy. Efa ela ihany koa anefa no niova izany toe-javatra izany, satria ankehitriny tsy misy intsony ny fanavahana fa afaka miara-mipetraka ny lehilahy sy ny vehivavy. Io no fanentanana nentin’i kardinaly armand ga tan razafindratandra, raha nitantana ny diôsezin’antananarivo izy ka nanao hoe miara-dalana ny fianakaviana ka tsy misara-toerana hatrany am-piangonana izany no nanova tsikelikely ny tsinjara toerana efa nisy taloha. Refeha andro alahady dia tsy antonona ny kirisitianina ny ao anatin’ny fiangonana katôlika ao mahamasina, hany ka misy ireo mpamonjy lamesa no amoahana seza eny ivelan’ny fiangonana na koa mipetraka any amin’ny sakristy. Matetika moa ny olona tara ny fanombohan’ny fotoam-pivavahana no mahazo ireo toerana ireo. Misy koa ny efa entim-pahazarana fotsiny ka na tsy tara aza dia any amin’ny sakristy no mipetraka. Ankavitsiana anefa ireo olona ireo. Tsikaritra anefa fa ny vehivavy no maro amin’izy ireo. Koa rehefa natao ny fifampiresahana tamin’izy ireo dia fantatra fa amin’ny ankapobeny, olana ara-potoana no mahatonga azy ireo ho diso fidirana. Lany fotoana amin’ny fikarakarana ny vady aman-janany, indrindra ireo mbola manan-janaka kely, ny raharaha madinidinika tsy maintsy atao ao an-trano alohan’ny handehanana mivavaka. Manampy trotraka izany ny tsy fananany olona manampy azy, hany ka ny tenany no farany karakarainy ka mahatonga azy ho diso fidirana. Nambaran’ny
Ny rafitra anatin’ny sampana taora advantista tahaka ny hita tany amin ny mpanazava dia ahitana sampana maromaro ihany koa ny ja. Klioba club no iantsoany azy. Ahitana klioba 4 ao amin ny ja izay mitsinjara araky ny taona, toy izao hita amin ny kisary izao kisary fahafolo ny firafitry ny sampana tanora advantista
Kidaom 12. ’zay ilay toetrany tena ambony ! 16. Tao ny mpitsabo sy ireo marary ny hany niova tsy reko intsony tao koa ireo havana sy ny tary dia ilay teny midira antoko hainao ny niaraka tamin’ireny ambetin-kira fanaon-dradoko ka tsodrano no fara teny kanefa izany dia tsy midika jobilinao faha-100 no fanantenako fa hoe nialany ny pôlitika. Ao anatin’ny hery sy vely lamako.
Fijoroana vavolombelona nataon’ny mpampianatra, ramatoa perline, 55taona, ny 12 09 13 122ankizivavy 15 sy 16 taona, teo am-patsakana rano, ny 21 11 12 tamin’ny 4ora. 123mpihira avy ao ampovoantany ny tarika fanihy, mpanao hira madinika sy vazo miteny. Omena ao amin’ny tovana ny tononkira manontolo.
Randrianirina jean claude maddox, ny zafindraony karazan- dahateny hiraina betsileo, mèmoire de maîtrise, tak. 29 20 zumthor paul, introduction à la poèsie orale, tak.229 l’ auteur fait la partie de la performance. 21 andrianarahinjaka lucien xavier michel, le système littéraire betsileo, tak. 59 .
Araka ny efa voalaza tao amin ny zana-pizarana teo aloha , dia misokajy ho telo io fizotry ny tantara io, dia ny toe-javatra iaingana, ny toe- javatra manelanelana, ary ny toe-javatra iafarana. Raha ireo toe-javatra samihafa ireo no jerena, ary tarafina amin ireo tantara foronina ireo, dia ny eo amin ny toe-javatra manelanelana ihany no misy maha samy hafa azy ireo. Izany fahasamihafany izany no haseho amin ity fafana manaraka ity. Na izany aza anefa, dia hasian-teny kely ihany ny toe-javatra iaingana sy iafarana.
Maro ny karazana fitiavana hiraina fa tsy latsa-danja amin’ny fitiavana faobe iainan’ny fianakavian iray manontolo ny fitiavana eo amin’ny olona roa, izay azo lazaina ho endriky ny fitiavana amin’ny ankapobeny. Tsapa izany amin’ity ohatra manaraka ity 16
Ao anatin’ireny sio efa simba na tsia , tavim-boninkazo, daba sy izay azo ambolena rehetra dia azontsika ambolena ireo voa somary lalim-paka na ireo mamody toy ny tongolo, ny voanjobory, ny karaoty tombony raha efa misy fahasimbana ny fitoeran- javatra ampiasaintsika dia manampy amin’ny fikajiana ny tontolo iainana izany -averintsika ampiasaina ny zavatra efa simba ka tsy ho lasa fako mandoto ny tontolo iainana fotsiny izy fa manampy amin’ny fambolena.
Tsy mandeha araka ny nahim-pon’ny mpandray anjara fotsiny ny fizotran’ny resaka ifanaovana, fa misy fepetra tokony hohajaina raha tiana ny hahombiazany. Araka ny fiheveran’i grice, dia tokony hotandrovan’ny andaniny sy ny ankilany ny lalànan’ny fiaraha-miasa, izany hoe, tokony hanaraka lôjika ary vonona hifanampy ny tsirairay mba hahamora ny fanakarana ny hevitra raketin’ny ambarany 25. Atao ahoana tokoa moa ny hamantatra izay tian’ilay miresaka amin’ny tena hambara, raha tsy misy hirika apetrany mba hahafahana manakatra azy ? Fitsipika efatra no ambaran’i grice fa mandrafitra izany lalàna izany ny fitsipiky ny fatra, ny fitsipiky ny kalitao, ny fitsipiky ny fifandraisana ary ny fitsipiky ny fomba. Hovahavahana tsirairay eto ireo. 1.2.2.1. Ny fitsipiky ny fatra
Ity asa fikarohana ity dia fandalinana antrôpôlôjika natao mikasika ny fanabeazana ny zazavavy ao anatin ny fikambanana skotisma mpanazava eto madagasikara izay eo anivon ny finoana prôtestanta. Ireo mpanazava tao amin ny flm67ha ao amin ny fokontanin ny 67ha afovoany andrefana no nijerena akaiky izany. Fantatra àry fa i baden powell no namorona sy ny nitondra an io fomba miavaka entina hamolavolana ny tanora io. Maro ny zavatra natao hampihodina sy hanaraha-maso akaiky an io fikambanana io sy ireo beazina ao, teo ohatra ny rafi- pandaminana samihafa, ny fanaovana sahanasa, ny lalàna. Nisy koa ny fampitahana izany tamin ny fikambanana skotisma miorina eo anivon ny finoana zandriny, dia ny tanora advantista ao amin ny fiangonana mitandrina ny andro fahafito ao androndra ampamantanana izany. Maro ny fitoviana sy ny fiavahana hita tao. Na dia eo aza ny olana samihafa dia voaporofo fa manana anjara asa lehibe teo amin ny fanabeazana ny tanora ny skotisma, indrindra ireo zazavavy.
Ny hanina ny toerana nilaozana hoy i régis rajemisa raolison ny ombimanga no manimbolo miankandrefana, hanina an’ i bongolava niaviana, ny fon’olombelona koa no mametsovetso raha itenenan-tanindrazana, hanina ny akany nahafoizana. 15 manina ilay akany niaviana izay votery nilaozana anefa tsy foy ny mpanoratra, ary maniry ny hiverina honina indray any amin izany akany izany. Toy izao manaraka izao ny vetsovetso nipolololoatra tao anatin izy ireo ilay akanin’ny fahazazana 1-mba toerana mamy ka mahatamana ny toera-nitaiza ny fahazazana; tadidiko ihany na taiza na taiza, ny namako maro sy itony sakaiza
Tokana ihany rafi-pitondrana ao dia ny rafitra izay najoron’ny fanjakana. Manaraka izany rafitra izany avokoa ny mponina ao raha misy raharaha atao na toe-javatra mitranga. Ny distrikan’i faratsiho dia ahitana kaomina sivy 9 ary foskontany enina ambivalopolo 86 22 ramainandro -faratsiho vinaninony atsimo -andranomiady -faravohitra -ambohiborona -miandrarivo -antsapanimahazo -valabetokana
Ankoatra ireo tombontsoa azo avy amin’ny lalao ireo, dia manampy amin’ny fitadidian’ny mpianatra koa ny lalao. Nohazavain’i j. Tardif fa ny lalao dia heverina ho toy ny fanaitra manetsika ny vavahadin-tsain’ny mpianatra hitadidy ny hitan’ny masony sy ny kirakirain’ny tanany. Koa rehefa voarain’ny vavahadin-tsaina ny fampahalalana tokony horaisiny avy tao anatin’ilay lalao, dia avadiny ho any amin’ny fitadidiana maharitra izay tokony hotahirizina. Azo fohazina indray izany fampahalalana ao amin’ny fitadidiana maharitra izany amin’ny fotoana ilàna azy, ka haverina ao amin’ny tadidy am- perin’asa , mba ho azo ampiasaina ao amin’ny asa tanterahina fanontaniana fanadinana am-bava na an-tsoratra, ohatra indray. Azon’ny mpianatra ampiasaina eo no ho eo koa anefa ny fampahalalana voarainy avy tamin’ireo vavahadin-tsainy , ka miasa avy hatrany ny tadidy am-perin’asa amin’izay fotoana izay. Noho izany, ny valiny andrasana amin’ny mpianatra avy amin’ny fampiasana ny fitaovana fanaitra ao amin’ny fampianarana miendri-dalao, dia ny fahaizany mampiasa ny sainy, hikirakira sy hitahiry ny fampahalalana eo anatrehany araka ity kisary momba ny fiasan’ny saina nataon’i j. Tardif ity.
Ny assonance i liana misaotra an’andriamanitra isika ranto a! Minoa fa tsy maintsy ho sitrana izany havako izany. Izany an! 192 ny zana-peo i amin’itý ohatra itý dia miverina in’enina ambin’ny folo. Maneho ny hafalian’ireto mpifankatia noho ny fiverenan’ny fahasalaman’ilay lehilahy indray, rehefa avy narary mafy. Ny mpandinika vahiny toa an’i fonagy aza dia milaza fa mandoko fifaliana sy haravoana io zana-peo io. 193